Franz Vranitzky

Franz Vranitzky (Viena, 1937ko urriaren 4a) austriar politikaria da. Austriako kantzilerra izan zen 1986tik 1997ra.

Ekonomia ikasi zuen eta Austriako saskibaloi selekzioan jokatu zuen. 1962an Austriako Alderdi Sozialdemokratara batu zen eta 1984an Fred Sinowatz koalizio-gobernuan sartu zen Finantza ministro karguarekin.

1986ko ekainean kantziler bihurtu zen Sinowatzen dimisioaren ondoren. Legebiltzarra desegin, azaroan hauteskundeak irabazi eta koalizio gobernu berria osatu zuen. 1990, 1994 eta 1995eko hauteskundeen ondoren ere karguan jarraitu zuen. 1997ko urtarrilean kantziler eta alderdiko presidente karguak utzi zituen.

Austria Europar Batasunean sartzearen aldekoa izan zen, eta, azkenean, 1995ean gertatu zen. 1995ean Karlomagno Saria jaso zuen.

Kategoria:Vienarrak
Kategoria:Austriako politikariak
Kategoria:Austriako katolikoak